# Parc Nacional de Monfragüe

El Parc Nacional de Monfragüe és un dels 14 parcs nacionals que existeixen a Espanya. Es troba a la província de Càceres, i és el primer parc nacional d'Extremadura.
El seu caràcter de parc nacional data del 3 de març de 2007, després de l'aprovació, el 21 de febrer, de la «Ley 1/2007» que li atorga aquest estatus per part del Senat d'Espanya, l'últim tràmit parlamentari i la seva publicació al Butlletí Oficial de l'Estat va ser el tres de març de 2007.

## Localització

Monfragüe està situat al sud-oest de la península Ibèrica, i pertany en tota la seva totalitat a la província de Càceres. La seva superfície s'estén pels municipis de Casas de Miravete, Jaraicejo, Malpartida de Plasencia, Serradilla, Serrejón, Toril i Torrejón el Rubio a la província de Càceres.

## Passos previs a la declaració

* 4 d'abril de 1979: declarat espai natural d'Extremadura (màxima figura de protecció medi ambiental a nivell autonòmic).
* 1988: declarada Zona d'especial protecció per a les aus (ZEPA).
* Juliol de 2003: Reserva de la Biosfera reconeguda per la UNESCO.
* Gener de 2006: proposta de declaració de Monfragüe com Parque Nacional va ser enviada per la Junta d'Extremadura al Govern d'Espanya.
* Maig de 2006: el Consell de Ministres, a proposta del Ministeri de Medi Ambient d'Espanya, va enviar la proposta a les Corts Generals on se li va donar el vistiplau.
* Desembre de 2006: comencen els tràmits parlamentaris.
* Febrer de 2007: el Senat d'Espanya va aprovar la llei que l'integra a la xarxa de parcs nacionals d'Espanya.
* Març de 2007: el BOE publica la llei de declaració del parc nacional de Monfragüe, per la qual cosa, a tots els efectes jurídics, Monfragüe és, oficialment, Parc Nacional.

## Característiques

El nom prové del nom donat pels romans com mons fragorum (muntanya densa).
Predominen tres hàbitats principals: el bosc mediterrani i bosc mediterrani de matoll, les deveses, els rocams i les masses d'aigua (rius i pantans).
* Fauna (espècies més importants):
   * Aus: voltor negre (Aegypius monachus) –amb 286 parelles–, àguila imperial (Aquila adalberti) –amb 12 parelles–, cigonya negra (Ciconia nigra) –amb 30 parelles–, voltor (Gyps fulvus) –amb 500-600 parelles–, duc (Bubo bubo), àguila imperial ibèrica (Aquila adalberti), àguila reial (Aquila chrysaetos) –amb 6 parelles–, àguila perdiuera (Hieraaetus fasciatus) –amb 7 parelles–, aufrany (Neophron percnopterus) –amb 35 parelles–.
   * Mamífers: Linx ibèric (Lynx pardinus) –possiblement extingit–, llúdria (Lutra lutra), mangosta (Herpestes ichneumon), cérvol (Cervus elaphus).
* Llúdria
* Àguila reial
* Flora (espècies més importants):
   * deveses amb alzines (Quercus rotundifolia), alzines sureres (Quercus suber) i galers (Quercus faginea subsp broteroi);
   * matollars amb estepes (Cistus ladanifer, Cistus salviifolius...), brucs (Erica sp.) i arbocers (Arbutus unedo);
   * zones rocoses amb càdecs (Juniperus oxycedrus) i trementines (Pistacia terebinthus);
   * zones de ribera amb verns (Alnus glutinosa) i lledoners (Celtis australis);
   * zones més tèrmiques amb olivera (Olea europaea var. silvestris).
* Qualitat del Cel:
   * Actualment, opta al segell de qualitat del cel de la Iniciativa Starlight, que l'avaluaria com el sisè lloc del món amb millor qualitat per l'observació del cel nocturn.

## Referències

* ↑ Publicació en el B.O.E.
* ↑ colonia europea, a data de 21 de febrer de 2007, data de Declaració de Parc Nacional

## Enllaços externs

* Parc Nacional de Monfragüe, informació, rutes i activitats i allotjament.
* Parc Nacional de Monfragüe. Xarxa de Parcs Nacionals. Ministerio de Medio Ambiente y Medio rural y Marino. Arxivat 2013-01-20 a Wayback Machine.
* Parc Nacional de Monfragüe, Espais protegits a Espanya.
* Audioguia educativa per visitar el parc de Monfragüe Arxivat 2011-01-22 a Wayback Machine.